Boot, sleepwa verdwyn uit Baaise erf | Maroela Media
Die Ocean Wave is verlede week uit 'n erf in Somerstrand, Gqeberha, gesteel. (Foto: Verskaf)
Die polisie in die Oos-Kaap is op soek na 'n 8,2 meter lange boot wat glo verlede week uit 'n woonbuurt in Gqeberha (Port Elizabeth) gesteel is.
Die eienaar van die blou en wit boot met die naam Ocean Wave het Dinsdag omstreeks 16:00 nog sy boot op sy sleepwa agter slot en grendel op sy erf in Somerstrand sien staan. Teen Woensdag was daar geen teken van die boot of sleepwa nie.
Kapt. Sandra Janse Van Rensburg, woordvoerder van die polisie, sê die diewe het die hek se slot geknip om toegang tot die erf te kry.
Die polisie vra nou die publiek se hulp om die Ocean Wave op te spoor.
Enigiemand met inligting word versoek om ao. Jaco Botes by 071 671 1243 of die Stop Misdaad- nommer by 08 600 10111 te skakel.Die 8,2 meter lange boot het agter 'n geslote hek gestaan toe dit oornag voete gekry het.
Die boot is gevind, uitgebrand in Algoa Park, PE.
die groot vat-maar
Dit lyk of die polisie die oorlog verloor teen misdaad in die hele land want die kriminele raak meer en meer waaghalsig.
Bheki Cele het hom gegaps sodat hy nou strand toe kan ry, en nie meer hoef te loop nie van daar bo by die trappe by Clifton. Sit vir die boot 'n blou lig aan, en dan kan die mense op die strand sien Cele kom aan…..